CELEX: 62012CA0101
Language: lt
Date: 2013-10-17 00:00:00
Title: Byla C-101/12: 2013 m. spalio 17 d. Teisingumo Teismo (penktoji kolegija) sprendimas byloje ( Verwaltungsgericht Stuttgart (Vokietija) prašymas priimti prejudicinį sprendimą) Herbert Schaible prieš Land Baden-Württemberg (Prašymas priimti prejudicinį sprendimą — Žemės ūkis — Reglamentas (EB) Nr. 21/2004 — Avių ir ožkų identifikavimo ir registravimo sistema — Individualaus elektroninio identifikavimo pareiga — Pareiga vesti ūkio registrą — Galiojimas — Europos Sąjungos pagrindinių teisių chartija — Laisvė užsiimti verslu — Proporcingumas — Vienodas požiūris)

14.12.2013   
            
            
               LT
            
            
               Europos Sąjungos oficialusis leidinys
            
            
               C 367/7
            
         2013 m. spalio 17 d. Teisingumo Teismo (penktoji kolegija) sprendimas byloje (Verwaltungsgericht Stuttgart (Vokietija) prašymas priimti prejudicinį sprendimą) Herbert Schaible prieš Land Baden-Württemberg
   
   (Byla C-101/12) (1)
   
   (Prašymas priimti prejudicinį sprendimą - Žemės ūkis - Reglamentas (EB) Nr. 21/2004 - Avių ir ožkų identifikavimo ir registravimo sistema - Individualaus elektroninio identifikavimo pareiga - Pareiga vesti ūkio registrą - Galiojimas - Europos Sąjungos pagrindinių teisių chartija - Laisvė užsiimti verslu - Proporcingumas - Vienodas požiūris)
   2013/C 367/11
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgericht Stuttgart
   
   
      Šalys pagrindinėje byloje
   
   
      Pareiškėjas: Herbert Schaible
   
      Atsakovė: Land Baden-Württemberg
   
   
      Dalykas
   
   Prašymas priimti prejudicinį sprendimą — Verwaltungsgericht Stuttgart — 2003 m. gruodžio 17 d. Tarybos reglamento (EB) Nr. 21/2004, nustatančio avių ir ožkų identifikavimo bei registravimo sistemą ir iš dalies pakeičiančio Reglamentą (EB) Nr. 1782/2003 bei Direktyvas 92/102/EEB ir 64/432/EEB (OL L 5, 2004, p. 8; 2004 m. specialusis leidimas lietuvių k., 3 sk., 42 t., p. 56), iš dalies pakeisto 2007 m. gruodžio 17 d. Tarybos reglamentu (EB) Nr. 1560/2007 (OL L 340, p. 25), 3 straipsnio 1 dalies, 4 straipsnio 2 dalies, 5 straipsnio 1 dalies bei 9 straipsnio 3 dalies pirmos pastraipos galiojimas atsižvelgiant į Europos Sąjungos pagrindinių teisių chartiją ir būtent į jos 15 straipsnio 1 dalį ir 16 straipsnį — Avių ir ožkų individualaus identifikavimo sistemos proporcingumas.
   
      Rezoliucinė dalis
   
   Išnagrinėjus pateiktus klausimus nenustatyta nieko, kas galėtų paveikti 2003 m. gruodžio 17 d. Tarybos reglamento (EB) Nr. 21/2004, nustatančio avių ir ožkų identifikavimo bei registravimo sistemą ir iš dalies pakeičiančio Reglamentą (EB) Nr. 1782/2003 bei Direktyvas 92/102/EEB ir 64/432/EEB, iš dalies pakeisto 2008 m. rugsėjo 23 d. Komisijos reglamentu (EB) Nr. 933/2008, 3 straipsnio 1 dalies, 4 straipsnio 2 dalies, 5 straipsnio 1 dalies ir 9 straipsnio 3 dalies pirmos pastraipos bei priedo B skirsnio 2 punkto galiojimą.
   
      (1)  OL C 133, 2012 5 5.